CELEX: 31990R3564
Language: el
Date: 1990-12-11
Title: Κανονισμός (ΕΟΚ) αριθ. 3564/90 της Επιτροπής της 11ης Δεκεμβρίου 1990 σχετικά με τη σύναψη συμβάσεων μεταποίησης πορτοκαλιών στην Ισπανία και την Πορτογαλία για την περίοδο 1990/91

Avis juridique important

|

31990R3564

Κανονισμός (ΕΟΚ) αριθ. 3564/90 της Επιτροπής της 11ης Δεκεμβρίου 1990 σχετικά με τη σύναψη συμβάσεων μεταποίησης πορτοκαλιών στην Ισπανία και την Πορτογαλία για την περίοδο 1990/91  

Επίσημη Εφημερίδα αριθ. L 347 της 12/12/1990 σ. 0015 - 0015

ΚΑΝΟΝΙΣΜΟΣ (ΕΟΚ) αριθ. 3564/90 ΤΗΣ ΕΠΙΤΡΟΠΗΣ   της 11ης Δεκεμβρίου 1990   σχετικά με τη  σύναψη συμβάσεων μεταποίησης πορτοκαλιών στην Ισπανία και στην Πορτογαλία για την περίοδο 1990/91Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2601/69 της Επιτροπής της 18ης Δεκεμβρίου 1969 περί ειδικών μέτρων για  την προώθηση της μεταποίησης ορισμένων ποικιλιών μανταρινιών, satsumas, κλημεντίνων και πορτοκαλιών   (1), όπως τροποποιήθηκε τελευταία από τον κανονισμό (ΕΟΚ) αριθ. 3848/89  (2), και ιδίως το άρθρο 3  παράγραφος 2,  Εκτιμώντας:  ότι ο κανονισμός (ΕΟΚ) αριθ. 1562/85 της Επιτροπής της 7ης Ιουνίου 1985 περί των λεπτομερειών  εφαρμογής των μέτρων για την προώθηση της μεταποίησης ορισμένων πορτοκαλιών και της εμπορίας των  μεταποιημένων προϊόντων με βάση τα λεμόνια  (3), όπως τροποποιήθηκε τελευταία από τον κανονισμό  (ΕΟΚ) αριθ. 3041/90  (4), προβλέπει, στο άρθρο 7 παράγραφος 1, ότι οι συμβάσεις μεταποίησης για τα  πορτοκάλια που προορίζονται για τη βιομηχανία πρέπει να συνάπτονται πριν από τις 15 Φεβρουαρίου  κάθε έτους 7   ότι πρέπει, έαν το ζητήσουν οι ισπανικές και πορτογαλικές αρχές, για να ληφθεί υπόψη η όψιμη  συγκομιδή ορισμένων ποικιλιών πορτοκαλιών, να τους επιτραπεί να καθορίσουν μεταγενέστερη προθεσμία  για τη σύναψη συμβάσεων μεταποίησης πορτοκαλιών, για τις οποίες χορηγείται χρηματική αντιστάθμιση  δυνάμει του κανονισμού (ΕΟΚ) αριθ. 2061/69 7   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Παρέχεται στην Ισπανία και την  Πορτογαλία η άδεια να ορίσουν, για την περίοδο 1990/91, την 30ή Απριλίου 1991 ως ημερομηνία λήξεως  της προθεσμίας για τη σύναψη συμβάσεων για τη μεταποίηση πορτοκαλιών για τις οποίες χορηγείται  χρηματική αντιστάθμιση βάσει του κανονισμού (ΕΟΚ) αριθ. 2601/69. Άρθρο 2 Ο παρών κανονισμός  αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος.  Βρυξέλλες, 11 Δεκεμβρίου 1990. Για την Επιτροπή   Ray MAC SHARRY   Μέλος της Επιτροπής